Američki politički stručnjaci o prvih šest mjeseci mandata predsjednika Busha (5/8/01) - 2001-08-07
Predsjednik Bush je ovoga tjedna ostvario značajne pobjede u odnosima s Kongresom, koji je usvojio njegov
Zastupnički dom Kongresa, u kojem većinu imaju republikanci, ovoga je tjedna usvojio predsjednikov energetski plan, koji uključuje ograničenu eksploataciju nafte u zaštićenom području na Aljasci, čemu su se borci za zaštitu okoliša odlučno protivili. Gospodin Bush također je pokazao svoju političku umješnost postigavši sa zakonodavcima kompromis oko zakonskog prijedloga koji će pacijentima olakšati ulaganje tužbi protiv kompanija koje osiguravaju zdravstvenu skrb. No, predsjednik se sada sučeljava s daleko težim zadatkom - uvjeriti Senat, koji kontroliraju demokrati, da odobri njegove političke inicijative. Drugi analitičari vjeruju da je predsjednik tijekom proteklih nekoliko tjedana popravio svoj imidž i na svjetskoj sceni. Komentator Joseph From izjavio je u gostovanju u programu da su predsjednikov nedavni put po Europi i njegov sastanak s ruskim predsjednikom Vladimirom Putinom ponešto umirili zabrinute američke saveznike. Predsjednik Bush, međutim, još uvijek nailazi na kritike, kako na domaćem, tako i na međunarodnom planu. Tom Defrank je šef washingtonskog dopisništva lista . Prema njegovim riječima, administracija predsjednika Busha još se uvijek nosi s negativnim posljednicama njegove odluke o povlačenju Sjedinjenih Država iz Protokola iz Kyota. Predsjednikove zakonske inicijative sada idu u Senat, koji kontroliraju demokrati. Vjeruje se da će u tom tijelu njegovi energetski i zdravstveni prijedlozi naići na veći otpor. Politički analitičar Stuart Rothenberg kaže: "Predsjednik Bush sučeljava se s problemima na dugoročnom planu. Demokratske političke inicijative polako bacaju njegove inicijative u sjenu. Demokrati istupaju s novim prijedlozima, a republikanci i predsjednik samo na njih reagiraju. To baš nije formula za predsjednikov uspjeh. No, za sada glava mu je još uvijek iznad vode i mislim da mu ide dobro, s obzirom na teška pitanja s kojima je sučeljen."